Mahuta NanaiaHon NANAIA MAHUTA (Labour—Hauraki-Waikato): E Te Tiamana ko taku tino hiahia kia whai i ngā kōrero o Te Minita ā ka tīpako i tērā o ngā korero: Kei runga te kōrero kei raro te rahurahu." He maha ngā rahurahu i roto i ēnā korero. E māharahara ana au i taua wā i haria ātu ai ngā kairīpoata ki ngā māra me tōna kī ake: "Anei ngā wāhi ka whakatū i ngā whare maha mō ngā tāngata kei Tāmaki-makau-rau." A ka aha ka aha? Ahakoa tana kōrero e hiahia ana ki te whakatū whare he aha te utu o aua whare? Nā wai i whiwhi? Ēhara nā te hunga rawakore! Ēhara nā te hunga pōhara. Ēhara i a rātou e tino hiahia ki te hoko whare. Mō tētehi atu kē! Tērā pea ko te 1 paihēneti o ngā tāngata e whai rawa ana ki te utu aua whare.Tēnei anō te korero: "Ka mate kāinga tahi ka ora kāinga rua." Ēngari i tēnei wā: "Ka mate kāinga tahi ka mate kāinga rua." Ka aha? Ka tuwhera ngā kuaha o Te Marae o Te Puea me ō rātou ngākaunui kia kuhu mai te hunga pōhara rātou kore kāinga ki roto i tērā o ngā marae kei te poho o tērā marae nā runga i te aroha. Karekau he āwhina i tēnei Kāwanatanga ki a rātou. Tēnā pea me āta whakaarohia tērā ahakoa te kōrero o Te Minita; he maha ngā tāngata kāinga kore kei ngā tōpito katoa o tō tātou nei whenua me mutu tērā atu tūāhuatanga.Ka pai te kōrero o Te Kāwanatanga me te maha o ngā tahua pūtea kia tukuna atu mō tēnei kaupapa o te whare ēngari ko te mutunga ake kei ngā tāngata ngā kōrero whakamutunga kei ngā tāngata ngā kōrero mutunga. Ko ētehi o ngā kaupapa kua puta mai i waenganui i ō tātou nei hapori he nui rawa atu te utu i ō rātou nei ake whare i Tāmaki Rāhuipōkeka Kirikiriroa Heretaunga kei ngā tōpito katoa o te motu. He nui te utungia i ō rātou nei whare.Tēnā me hoki au ki te kāinga tērā o ngā wahine i noho i roto i tōna whare mō ngā rua tekau tau. He kairēti i raro i te maru o Kamupene Whare. Ko tōna tino hiahia kia hoko i tana whare. Anā ka mea atu a Ministry of Social Development 90 days ka tukuna koe! Ko tōna āwangawanga: "Ei e rua tekau tau i noho au i roto i tōku whare ēngari karekau he wāhanga māku kia hoko kia utungia taku whare. He aha te tino take o tērā? Ka tono atu au ki te koporeihana ka whakawhiti ki te Ministry of Social Development." Koinā te āhua o ngā mahi whakahaere mō ā tātou nei tangata. Ka aroha atu ki a rātou ahakoa te kōrero i roto i ngā ripoata o te kamupene. He wāhanga pea tā rātou ki te hoko i ā rātou nei whare he tino uaua. He maha ngā taiapa he maha ngā taiapa. Nō reira e Te Minita pai ki te whakarongo ki ō kōrero ēngari ko te whakatīnanahia mō rātou e tino noho pōhara ana me āta whakaarohia tērā.Inā ka haere ā tātou nei whānau ki ētehi atu o ngā whanaunga kei waenganui i a rātou whare arā kei roto i ngā hēti arā kei runga i ō rātou nei sofas kei roto i ō rātou nei waka he mea āwangawanga mō tātou katoa. Ko tēnei wiki o Te Reo Māori ēhara tēnei kaupapa o te utungia whare mō ngāi Māori anake ē kao. Ēngari kua kitea mai te tino mamae kei waenganui i a tātou nei tāngata. Ki taku mōhio e ai ki ngā tatauranga e heke iho ana ngā tatauranga o rātou e āhei ana ki te utu i ō rātou nei whare he mate nunui tērā mō tēnei motu inā ka noho roa rawa ngā kairēti i roto i ō rātou nei whare he mea hei whakatoimaha hei whakapōhara i ō rātou tamariki ō rātou mokopuna. Me tīni tērā āhuatanga. Ka hoki au ki ngā kōrero a Alfred Ngaro. Ahakoa tōna kōrero mō te social investment strategy ēhara tērā i tētahi tino rautaki! Ēhara tērā he mahere hei whakatinana i ō tātou nei tino hiahia kia whakamāmātia te huarahi mō rātou kia utungia ō rātou whare.[Mr Chairman I really want to follow up on the Minister for Building and Housing's sentiments in his address and highlight the aphorism: "The lips are saying one thing but down below it is saying something else." There are many examples of what is being said below while the lips are saying something quite different above. I recall the time when reporters were taken into the gardens and the Minister said: "Here we are these are the places where many houses will be built to house people in Auckland." And what happened? What was the outcome? Despite his rhetoric and desire to build houses how much would those houses cost? Who got them? It definitely was not the destitute and the impoverished. It was not the ones who wanted to buy a house. The houses were destined for an exclusive set of people: the 1 percent of the population who could afford to buy those houses.Here is another wise saying: "When the first home ceases a second one arises to replace it." But the current situation is really: "When the first home ceases there is not a second one to replace it." So what happens now? The doors of Te Puea Marae that one of the marae open up as well as its commitment for the impoverished and the homeless to enter into the bosom of that marae because of their compassion. There was absolutely no assistance from this Government to them; zilch. Perhaps that is something that should be given due consideration regardless of the Minister's rhetoric; there are a vast number of homeless people at every extremity of this country of ours and we must put an end to that sort of situation.The Government can go on about how well it is doing and the enormous funding it is providing in regard to this proposal on housing but at the end of it all the final word is with the people; they have the last word. Some of the proposals that have emerged here in our communities are far more expensive than their own homes here in Auckland Huntly Hamilton and Hastings—in fact at all extremities of the country. The cost of paying for their homes is massive.I want to go back to consider that woman who lived in her home for 20 years. She is a tenant of the Housing New Zealand Corporation. She really wants to buy her home. And the Ministry of Social Development tells her they will allow her 90 days. Her concern is: "Hey I have lived in my house for 20 years and there has never been any provision for me to buy it and therefore pay for my house. So what is the real deal behind that? I applied to the corporation and was fobbed off to the Ministry of Social Development." And that is how the system works for our people. I sympathise with them despite the rhetoric in the corporation's reports. Perhaps they have a provision to buy their own home—it is a really difficult situation. There are many barriers—too many. So it is fine listening to your comments Minister but the implementation of them for the very impoverished has to be given due consideration.And so our families go to some of their relatives to live amongst them in their homes; in other words to live in the sheds and sleep on their sofas or in their cars—that is a concerning thing for all of us. Even in this Māori Language Week this matter relating to buying homes is not just solely with Māori people—not at all. But the real hurt can be seen amongst our people. My understanding according to the statistics is that the number of people able to buy a house for them is decreasing and that is a huge problem for this country in that if tenants live in their rented homes for a very long time it becomes an added burden and impoverishment upon their children and grandchildren. That situation has to be changed. I come back to Alfred Ngaro's sentiments in regard to the social investment strategy—that was not a real strategy! That was not a plan to implement our real needs or an easy way for them to purchase their home.]"